ЗАЯВЛЕНИЕ-ДОГОВОР

ЗА ПРЕДОСТАВЯНЕ НА УПРАВЛЯЕМИ ПЕЧАТНИ УСЛУГИ MyPRINT

CTR-………………/ 2022г.

Настоящото споразумение се сключва между

* СТЕМО ЕООД, вписана в Търговския регистър на Агенция по вписванията с ЕИК 817080126, със седалище и адрес на управление в гр. Габрово, ул. Николаевска 48, и търговски офис гр. София, бул. Черни връх 51Б, представлявано от ………………………………., в качеството на пълномощник на управителите на СТЕМО ЕООД (съгласно пълномощно …………………………………….), наричано за краткост СТЕМО, от една страна

и

* ………………………., ЕИК по Булстат ………………………, със седалище и адрес на управление …………………………….., ………………………, наричан по-долу АБОНАТ, представляван от …………………………… - (длъжност)…………………………., от друга страна се сключи настоящия ДОГОВОР за следното:

1. **ПРЕДМЕТ НА ДОГОВОРА. ФАКТУРИРАНЕ И ПЛАЩАНЕ.**

Чл. 1. АБОНАТЪТ възлага, а СТЕМО приема да предоставя срещу възнаграждение и при условията на този ДОГОВОР избраната от АБОНАТА управляема печатна услуга MyPRINT, наричана УСЛУГАТА, включваща следните параметри:

Абонаментен план: …………………………………………………………………

|  |  |
| --- | --- |
| **Месечен абонамент** |  |
| **Пакет копия включени в абонамента** |  |
| **Цена на копие А4 над абонамента** |  |
| **Предоставено оборудване за периода на договора** |  |

Всички посочени цени са в лева с включен ДДС. В месечния абонамент и единичната цена на копие не е включена стойността на хартията.

Копията, включени в пакета от месечния абонамент, които не са изразходвани през отчетения период, не се прехвърлят за следващ период.

Чл. 2. СТЕМО се задължава да предостави оборудването, необходимо за активиране и функциониране на УСЛУГАТА предварително окомплектовано и тествано.

Чл. 3. (1) ДОГОВОРЪТ влиза в сила от датата на активиране на УСЛУГАТА и е със срок на действие 1 (един) месец, считано от ……………………….

(2) След изтичане на първия месец, ДОГОВОРЪТ става безсрочен до заявяването за прекратяване на УСЛУГАТА от АБОНАТА. Избрания план по този ДОГОВОР може да бъде променян след изтичане на първоначално договорения период чрез заявяване на друг план през клиентския портал на СТЕМО. За валиден план през новия отчетен период се приема последно заявения план от АБОНАТА. Промяната на абонаментния план влиза в сила на следващия ден след издаването на фактура за изминалия период.

Чл. 4. Място за изпълнение на ДОГОВОРА:

Град: ………………………………………………………………..

Улица, №: ………………………………………………………….

Лице за контакт: …………………………………………………

Телефон за връзка: …………………………………………….

E-mail: ………………………………………………………………

Чл. 5. (1) Плащането на УСЛУГАТА се извършва в срок до 10 (десет) календарни дни след издаване на фактура. Плащането се извършва в български лева по банков път в посочената сметка на СТЕМО.

**IBAN: BG45RZBB91551088612511**

**BIC CODE: RZBBBGSF**

**Банка: KBC Банк България**

(2) Фактурата се изпраща електронно на посочения e-mail: ……………………………..

Фактурата може да бъде достъпена и в клиентския портал на СТЕМО.

При промяна на e-mail-а АБОНАТА е длъжен да уведоми СТЕМО до 3 (три) календарни дни.

(3) Първоначална инсталация за активиране на УСЛУГАТА се начислява и заплаща еднократно при заявяване на УСЛУГАТА. При ползване на УСЛУГАТА за период от 12 месеца без прекъсване и редовно погасяване на задълженията стойността се възстановява на 13 месец по банков път.

(4) Във всяка следваща фактура се начисляват:

* Месечен абонамент за използване на УСЛУГАТА през изминалия отчетен период;
* Такса за отпечатани копия над включените в абонаментния план пакет (ако има такива). Изчислява се като произведение от броя копия над включените в пакета и единичната цена на копие за съответната услуга;
* Допълнителни услуги, ако има заявени от АБОНАТА през отчетния период.

В месечния абонамент и единичната цена на копие не е включена стойността на хартията. Осигуряването на хартия за печат е ангажимент на АБОНАТА.

Чл. 6. (1) За използване на всички функционалности на УСЛУГАТА, СТЕМО предоставя достъп до своя клиентски портал. АБОНАТЪТ ще получи данни за идентификация в портала или може да направи регистрация в портала, при което получава достъп до управлението и справки, свързани с избраната УСЛУГА.

(2) Всяка влязла в сила промяна, направена от АБОНАТА в клиентския портал, се счита за допълнително споразумение към този ДОГОВОР.

1. **ПРАВА И ЗАДЪЛЖЕНИЯ**

Чл. 7. (1) СТЕМО трябва да уведоми незабавно АБОНАТА, когато възникнат пречки от административен или друг характер, които могат да забавят или правят невъзможно изпълнението на ДОГОВОРА.

(2) СТЕМО се задължава да предоставя управляемите печатни услуги и да изпълнява задълженията си по този ДОГОВОР в уговорените срокове и качество.

(3) СТЕМО доставя консумативи и консумативни резервни части, необходими за функциониране на устройството. При необходимост предоставеното устройство се заменя с аналогичен модел.

Чл. 8. (1) АБОНАТЪТ се задължава да заплати на СТЕМО цената в размера, по реда и при условията, предвидени в този ДОГОВОР.

(2) АБОНАТЪТ се задължава да предостави и осигури достъп на СТЕМО до помещенията и информацията, необходима за предоставяне на УСЛУГАТА, предмет на ДОГОВОРА.

(3) Всички заявени допълнителни услуги по телефон, e-mail или чрез заявка в клиентския портал се заплащат по Стандартна ценова листа.

1. **ИЗИСКВАНИЯ ЗА ПРЕДОСТАВЯНЕ НА УПРАВЛЯЕМАТА ПЕЧАТНА УСЛУГА MyPRINT**

Чл. 9. (1) АБОНАТЪТ е длъжен да осигури необходимите технически изисквания за активиране на УСЛУГАТА:

* Осигурено подходящо място за инсталиране на печатащото устройство на разстояние най-малко 1m от други електрически уреди или директна слънчева светлина. Мястото трябва да е достъпно за обслужване и последваща поддръжка;
* Наличие на свободен електрически контакт на разстояние по-малко от 1m от инсталираното печатащо устройство;
* Осигурена Интернет връзка на печатащото устройство;
* Помещението, в което ще бъде инсталирано устройството, трябва да отговаря на изискванията за нормална работна среда, да бъде с добра вентилация и да не е силно запрашено.

(2) АБОНАТЪТ е длъжен да пази предоставеното от СТЕМО оборудване от механични повреди и кражби и да го съхранява от момента на получаването му на място и по начин, гарантиращи надеждно предоставяне на УСЛУГАТА. СТЕМО не е отговорна за щети, нанесени на имуществото от АБОНАТА и/или на трети лица на същото оборудване.

(3) В случай на кражба или при повреда, причинена от АБОНАТА, СТЕМО предоставя друго оборудване, като АБОНАТЪТ е отговорен пред СТЕМО за стойността на загубеното оборудване или нанесените му повреди. В този случай, СТЕМО ще предостави ново оборудване срещу заплащане на стойността му от АБОНАТА. Изключение са случаите, в които кражбата е установена с акт от съответните български власти и СТЕМО е уведомена за това в рамките на 7 (седем) дни след горепосочения акт. АБОНАТЪТ дължи допълнителна инсталационна цена за инсталиране на новото оборудване.

(4) Във всички случаи на загуба или нанесени вреди на оборудването, собственост на СТЕМО, причинени с умисъл или небрежност от страна на АБОНАТА, последният остава отговорен за тези вреди.

1. **ПРЕКРАТЯВАНЕ. НЕУСТОЙКИ. ЕДНОСТРАННО ИЗМЕНЕНИЕ.**

Чл. 10. (1) В случай на прекратяване на настоящия договор преди изтичане на срока посочен в чл. 3 по вина или инициатива на АБОНАТА или при нарушение на задълженията му, АБОНАТЪТ дължи договорените плащания.

(2) След изтичане на срока посочен в чл. 3 ДОГОВОРЪТ се превръща в безсрочен и може да бъде прекратен след заявяване в клиентския портал за прекратяване на УСЛУГАТА.

(3) При прекратяване на УСЛУГАТА АБОНАТЪТ се задължава за своя сметка да върне оборудването до склад на СТЕМО, надеждно опаковано и в добър търговски вид, с куриер или собствен транспорт до 10 (десет) календарни дни след прекратяване на УСЛУГАТА. СТЕМО може да извърши услугата по опаковане и връщане в склад срещу допълнително заплащане съгласно цената в Стандартна ценова листа. В случай, че АБОНАТЪТ не върне предоставеното за срока на ДОГОВОРА оборудване или то не е в добър търговски вид, дължи неустойка в размер на стойността на съответното оборудване съгласно Стандартната ценова листа на СТЕМО.

Чл. 11. За забавено изплащане на договорените цени АБОНАТЪТ дължи неустойка в размер на законовата лихва за всеки просрочен ден върху дължимата сума. Ако забавата е над 20 (двадесет) дни тази неустойка е в размер на 0,15% (нула цяло и петнадесет процента) върху дължимата сума за всеки просрочен ден, включително и за първите 20 (двадесет) дни. Лихвите при забавено плащане на задълженията за плащане на услугите се включват в издадените първични счетоводни документи на отделен ред преди сумата за плащане.

Чл. 12. Никоя от СТРАНИТЕ няма право да прехвърля никое от правата и задълженията, произтичащи от този ДОГОВОР, без съгласието на другата СТРАНА. Паричните вземания по ДОГОВОРА могат да бъдат прехвърляни или залагани съгласно приложимото право.

Чл. 13. СТЕМО има право да индексира месечния абонамент веднъж годишно с размера на обявения от НСИ средногодишен индекс на потребителските цени за предходната година, като информира АБОНАТА в първата месечна фактура след индексирането. Индексираният месечен абонамент е основа за извършване на индексация за следващата година.

1. **ДОПЪЛНИТЕЛНИ УСЛОВИЯ**

Чл. 14. За неуредените в този ДОГОВОР въпроси се прилагат разпоредбите на действащото българско законодателство. СТРАНИТЕ по настоящия ДОГОВОР ще решават споровете, възникнали при изпълнението му, по споразумение в дух на добра воля и сътрудничество, а когато това се окаже невъзможно, споровете ще се отнасят пред компетентния български съд.

Чл. 15. Задължителна част от този ДОГОВОР са ОБЩИТЕ УСЛОВИЯ. СТЕМО има право да променя ОБЩИТЕ УСЛОВИЯ като изпрати 30 (тридесет) дневно уведомление до АБОНАТА. Актуалните ОБЩИ УСЛОВИЯ са публикувани на сайта <https://myprint.stemo.bg/>.

Чл. 16. Този ДОГОВОР е изготвен и подписан в 2 (два) еднообразни екземпляра - по един за всяка от СТРАНИТЕ.

За АБОНАТА: ........................... За СТЕМО: ............................